stanford-oval/wikipedia huggingface dataset:
שקיעת המערב
ההיבט הגזעי של התרבות

שפנגלר כורך את רעיון הגזע והתרבות זה בזה בהתבסס על רעיונות פילוסופים קודמים.
רעיונות אלה היו מקובלים ונפוצים בגרמניה בתקופתו, וחלקם שימשו בסיס לרעיונות הנאצים בדבר התחייה התרבותית של העם הגרמני.
לטענתו, לגזע יש שורשים כמו לעץ הנטוע באדמת אבותיו. המינוח שלו לגזע מתבטא במובן השבטי-תרבותי ולא בהיבט הביולוגי שלו. גזע הוא מונח תלוי-תרבות ולא תלוי-מיקום, כלומר אפשר שאדם ייוולד רחוק ממולדת אבותיו אולם בהיותו שייך לאותו גזע, יהיה בעלי אותם מאפיינים תרבותיים כשל אבותיו.
כלומר השתייכות גזעית נובעת מתוך תהליך חברתי. ראשיתו של התהליך הוא ביצירת החברות הקדומות בראשית היוצרות התרבות.
שפנגלר שולל את התאוריות האנתרופולוגיות מבוססות הגזע שהיו מקובלות בתקופתו. הוא מבטל את ההבדלים הגופניים כמאפייני גזע, כדוגמת גולגולת שונה של בן הגזע הארי לעומת בן הגזע השמי.
אפילו שפה לא מקובלת עליו כמאפיין גזעי.
שפנגלר מעניק ממד רוחני מופשט במיוחד למושג בן אדם. לשיטתו, אדם הוא ביטוי גשמי של פעילות רוחנית-נפשית.
שפנגלר רואה התרחשויות היסטוריות לא ככאלה שבוצעו על ידי בני אדם אלא נהפוך הוא: התרבות עצמה היא שיוצרת ומגדירה את המושג בן אדם
מושג הגזענות של שפנגלר הוא בעל מאפיינים חברתיים רוחניים העומד בניגוד מוחלט לתפיסה המקובלת של מאפיינים פיזיולוגיים. בעוד אנו נוטים להתייחס למונח גזע בהקשרים של ברירה טבעית דרוויניסטית, הרי ששפנגלר רואה בו מונח מטאפיזי הנובע מההרמוניה טבעית של הנצח.
ההיסטוריה של העולם על פי שפנגלר, היא ההיסטוריה של התרבויות השונות המתקיימות בו, ובני האדם אינם אלא הביטוי החיצוני וכלי השרת של התרבויות הללו בדרכן להגשמת היעוד שלהן.
מקומה של האמונה הדתית

שפנגלר אינו מתנגד לאמונה דתית וגם אינו תומך בה. לעומת זאת הוא מאבחן את הביטויים החיצוניים שלה בתהליך ההתפתחות התרבותי.
בתחילה, מופיעה זהות דתית כלשהי, אשר הופכת במהלך הזמן לבעלת מאפיינים רציונליים של ההכרה.
בשלב האחרון שלה המתאפיין בדעיכה היא מושפעת בעיקר מרעיונות מדעיים המנסים לפרש ולהסביר את אותה רציונליות כאמת מוחלטת.
הניסיון להסביר אמונה דתית באמצעים מדעיים, שולל ממנה את העוצמה הרוחנית והיצירתית של המחשבה. שפנגלר משווה את התפתחות הדת למאפייני תהליך העיור. צמיחה ראשונית על הרקע של חיי הכפר הטבעיים, מעבר למגורים בערים הקטנות, ועד לשלב החומרני של חיי העיר הגדולה, שם אובד לנצח שאר הרוח ועוצמת היצירתיות הבראשתיים.
דמוקרטיה, תקשורת וכסף

הדמוקרטיה נתפסת אצל שפנגלר כנשק פוליטי בידי בעלי ההון. אלה בתורם, משתמשים באמצעי התקשורת במטרה להשפיע על המערכת הפוליטית.
לדעתו של שפנגלר, הדמוקרטיה היא בעצם שלטון בעלי הממון, אשר עושים שימוש בכספם לצורך צבירת עוצמה פוליטית, אולם מציגים תהליך זה כחלק מחופש הבחירה לשיפור איכות החיים של כלל האזרחים בחברה.
שפנגלר טוען כי עקרונות הבסיס של השיטה הדמוקרטית כגון: שוויון אזרחי, זכויות טבעיות, זכות הצבעה לכל, ותקשורת חופשית כולם משמשים כמסווה למלחמת מעמדות בין המעמד הבורגני לאריסטוקרטיה.
המונח חופש מקבל משמעות שלילית בהיותו מחסום לקיומה של מסורת. בהתאם, חופש עיתונות דורש אמצעים כספיים ובעזרתם ניתן להשפיע על התכנים התקשורתיים.
חופש הבחירה גורר לתעמולה אשר עוצמתה רבה יותר כאשר היא נתונה בידיהם של העשירים.
חופש העיתונות מקבל גם הוא משמעות שלילית בטענה שבאמצעות הכסף של בעלי אמצעי התקשורת לא ישמש להפצת דעות אלא ליצירתן של דעות מוכוונות.
שפנגלר רואה את השלב האחרון של תרבות דמוקרטית כמאבק על העוצמה השלטונית בין קבוצה מצומצמת של אילי הון. מצב זה לא נתפס בעיניו כשחיתות או ניוון מערכתי אלא כשלב הכרחי בדרך לסופה של תרבות.
המדינה ושלטון היחיד

חזונו של שפנגלר למדינה אופייני לשמרנות הגרמנית בתקופה שקדמה למלחמת העולם הראשונה.
הוא מתנגד לליברליזם, לדמוקרטיה, ותומך בשלטון יחיד אוטוריטארי (בלשונו של שפנגלר - קיסריזם).
השלטון מתבסס על שכבה חברתית צרה אשר בעלי השררה נמנים עם חבריה בלבד. כמובן שלא קיים פרלמנט יצוגי לשאר האזרחים במדינה.
את האשמה בנוגע לתהליך הפיכתה של התרבות לציוויליזציה, תולה שפנגלר במעמד הבורגני המגלה עוינות כלפי הסדר החברתי הישן והאליטות המשויכות אליו, דורש את חלקו בשלטון, ולעיתים עושה זאת גם בדרכים אלימות.
לעיתים מתקיים שלב ביניים במעבר בין הסדר הישן לסדר הדמוקרטי החדש (המכונה על ידו - נפוליאוניזם), אשר בו מתקיים שילוב של שניהם, משטר אוטוריטארי אשר יחד עם זאת שובר את המסגרות החברתיות המסורתיות של חלוקת הכוח.
בתהליך נסיגתה של ציוויליזציה רואה שפנגלר שינוי משמעותי של הכח הצבאי. הצבאות המסורתיים המבוססים על גיוס עממי מקרב האוכלוסייה, יוחלפו בצבאות קטנים ומקצועיים. צבאות אלה לא ישמשו להגנה ולהרתעה בלבד אלא יזמו עימותים צבאיים. מדינות קטנות יכבשו על ידי המעצמות העולמיות ויכונן סדר עולמי חדש שבו המעצמות ילחמו ביניהן על ההגמוניה.
במדינה הנמצאת במעבר לשלטון היחיד, מפסיק להתקיים תהליך פוליטי. הפרטים בחברה דואגים כל אחד לעצמו לצרכיו ולשאיפותיו ללא התחשבות בכלל החברה. פאסיביות אזרחית מעקרת מתוכנו את התהליך הפוליטי וההסכמה החברתי שהוא מייצר.
שקיעת המערב והנאצים

כמו במקרים אחרים גם כאן לקחו הנאצים רעיונות פילוסופיים עמוקים ועשו בהם שימוש מעוות לצורכי בניית ה"תרבות" על פי תפיסת עולמם.
הנאצים ראו ברעיונות הפילוסופיים של ניטשה ושפנגלר כיסוד הרוחני שלהם שעל פיהם תכונן החברה החדשה.
הרעיון של המאבק בין כוחם של בעלי הממון לכוח המסורתי העממי על השלטון, הושווה על ידם למאבק בין הכסף היהודי לדם ולכבוד הגרמני.
שפנגלר עצמו התנגד פומבית לקיומה של רפובליקת ויימר והטיף להחלפתה בשלטון אריסטוקרטיה צבאית־תעשייתית.
שפנגלר ראה את קשיי שנות השלושים בעולם ובעיקר בגרמניה כמשקפים בדיוק את התאוריות שלו בדבר קריסת המערכת ואת היציאה מהמצב הנוכחי רק באמצעות פעילות מהפכנית אלימה. זו אכן הגיעה כ- 3 שנים לאחר מותו עם פרוץ מלחמת העולם השנייה.
הערכה וביקורת

רעיונותיו של שפנגלר לא מציירים אותו כפסימיסט דווקא. לדעתו על בני האדם לקבל את גורלם ולפעול כמיטב יכולתם בהתאם לנסיבות . 
שפנגלר היטיב לחזות ולתאר את אורח חייו של האדם המודרני ותחושותיו הפנימיות. האדם המערבי המודרני מגיע להבנה ולהכרה כי הוא מתקשה לקיים את מהותה של התרבות המערבית ההיסטורית הטהורה והטבעית, וכי מה שהיה בעבר לא יחזור עוד, ולכן עליו לפעול בהתאם למצב הקיים לטובת עצמו[דרושה הבהרה].
שפנגלר צדק בתחזיותיו כבר בשנות ה-20 של המאה ה-20 לגבי פריצתה של מלחמה עולמית נוספת, עליית כוחה של רוסיה כמעצמה גלובלית, התחזקותן של מעצמות מזרח אסיה, והפוליטיזציה של האסלאם. לעומת זאת לא צפה את מפלתה של גרמניה כתוצאה מאירועי מלחמת העולם השנייה ואת אובדן המעמד של האימפריה הגרמנית כמעצמה בעלת השפעה עולמית.
הניגוד בין הקפיטליזם האנגלו-סקסי לסוציאליזם הפרוסי כפי שראה אותם שפנגלר, קיבל ביטוי מחודש בגרמניה המזרחית שקמה לאחר המלחמה.[דרוש מקור][מפני ש...] זו שילבה בתוכה את הגרסה הקיצונית של הסוציאליזם ביחד עם השמרנות הפרוסית המאופיינת בגינוני כבוד, נאמנות, צדק, וסדר. שילוב זה התברר בסופו של דבר ככישלון מוחלט העומד בניגוד לתחזיותיו של שפנגלר.
אחת התחזיות בעבודתו של שפנגלר היא זו הנוגעת לעתידה של שיטת הממשל הדמוקרטית, אשר לטענתו מהווה שלב מוקדם בדרכה להפוך לקיסרית. בפועל משטר דמוקרטי, שהיה נדיר למדי בזמן כתיבת הספר, הפך לשיטת משטר יציבה ורווחת בעולם.
הפילוסוף לודוויג ויטגנשטיין ציין את שפנגלר כאחת מהשפעותיו העיקריות. השימוש הראשון של ויטגנשטיין במונח 'דמיון משפחתי', מופיע בדיון בעבודתו של שפנגלר משנת 1931, הנכלל באסופת ההערות "תרבות וערך".
הכלכלן והוגה הדעות השמרני דייוויד פ. גולדמן משתמש בשם העט "שפנגלר" לחתימת מאמריו העוסקים בביקורת תרבות המערב.
לקריאה נוספת

Spengler, Oswald (1922). The Decline of the West: Perspectives on World-History, (tr. Atkinson, Charles Francis, London: George Allen & Unwin LTD), vol II, p 430-432,
Adorno T., (1982), Spengler after the Decline in Prisms (Trans. Nicholsen and Weber), MIT press, pp. 51–72 ISBN 0-262-51025-1
Frye N., "The Decline of the West" by Oswald Spengler, Daedalus, Vol. 103, No. 1, Twentieth-Century Classics Revisited (Winter, 1974), pp. 1–13
William H. McNeill, 1963 [1991]. The Rise of the West: A History of the Human Community [With a Retrospective Essay], University of Chicago Press, ISBN 978-0-226-56141-7
Scruton, Roger, "Spengler's Decline of the West" in The Philosopher on Dover Beach, Manchester: Carcanet Press, 1990. ISBN 0-85635-857-6
הערות שוליים

↑  , L. Wittgenstein (1998), Culture and Value, ed. by Georg Henrik von Wright, rev. ed. London: Wiley-Blackwell p. 21
↑  הטור של "שפנגלר" באסיה טיימס - http://www.atimes.com/atimes/Others/Spengler.html
| --- | --- |
בקרת זהויות :  BnF: cb131647404 (data)  GND: 4443895-3  SUDOC: 185887260  VIAF: 219191665   WorldCat (עם VIAF): 219191665 
אוסוואלד שפנגלר
בניין ספרד

| --- | --- |

 מידע כללי
 סוג:  גורד שחקים 
 מיקום:  מדריד 
 מדינה:  ספרד 
 בעלים:  RIU Hotels 
 הקמה ובנייה
 תקופת הבנייה:  ?–1948
 תאריך פתיחה רשמי:  6 באוקטובר 1953 
 אדריכל:  חוליאן אוטמנדי מאצ'ימבארנה 
 סגנון אדריכלי:  נאו-בארוק 
 מידות
 גובה:  117 מ' 
 קומות:  27 
 
 קואורדינטות:  40°25′27″N 3°42′39″W﻿ / ﻿40.424191666667°N 3.7109444444444°W﻿ / 40.424191666667; -3.7109444444444
  (למפת מדריד מוגדלת) בניין ספרד(למפת מדריד רגילה) בניין ספרד
 
בניין ספרד מתנשא מעל פלאסה דה אספניה
בניין ספרד (בספרדית: Edificio España) הוא גורד שחקים במדריד, בירת ספרד.
היסטוריה

הבניין תוכנן על ידי האדריכל חוליאן אוטמנדי ואחיו חואקין, ובנייתו הושלמה ב-1953. הבניין, הממוקם בפלאסה דה אספניה, מתנשא לגובה של 117 מטר ב-26 קומות, ומהווה דוגמה בולטת לאדריכלות המאה ה-20 בספרד. הבניין מכיל משרדים, דירות מגורים, חדרי מלון ובריכת שחיה בקומת הגג. מאז מכירתו בשנת 2005 עומד הבניין ללא שימוש ונמצא בתהליכי שיפוץ.
בלי סודות

| --- | --- |

סמליל "בלי סודות"
 סוגה:  לימודי
 יוצרים:  נעמי לימור, אילנה לופט
 כותבים:  נעמי לימור
 בימוי:  ניצה גונן תמי פינגולד
 שחקנים:  חני נחמיאס אושיק לוי נתן נתנזון חנן גולדבלט
 ארץ מקור:  ישראל
 שפות:  עברית 
 מספר עונות:  1 
 מספר פרקים:  45
 תוכנית המשך:  בסוד העניינים
 הפקה
 מפיק:  תאירה שפירא שילה אקרמן
 חברת הפקה:  הטלוויזיה החינוכית הישראלית
 אורך פרק:  20 דקות
 שידור
 רשת שידור:  הטלוויזיה החינוכית הישראלית
 תקופת שידור מקורית:  10 בספטמבר 1984 – 9 ביוני 1986
 
בפברואר 2007, הנפיק השירות הבולאי סדרה של שלושה בולים בנושא "הטלוויזיה החינוכית הישראלית" אותה עיצבה מירי ניסטור (סופר). על אחד מהבולים, לוגו "בלי סודות" והדמויות מהסרטון המלווה את שיר הפתיחה של התוכנית.
בלי סודות היא תוכנית טלוויזיה לימודית, אשר שודרה בטלוויזיה החינוכית הישראלית באמצע שנות השמונים, ובשידורים חוזרים באמצע שנות התשעים. התוכנית יועדה לתלמידי הכיתות הנמוכות של בית הספר היסודי, וביקשה להקנות להם יכולת קריאה. התוכנית שולבה כחלק אינטגרלי ממערך ההוראה ואף ליוו אותה 10 חוברות לימוד ו-5 חוברות העשרה בהוצאת מט"ח, שלושה ספרים שכתבה אילנה לופט, תקליט עם שירי התוכנית, משחק קופסה בהוצאת "משחקי יעד" ו-15 קלטות וידאו בהוצאות אימפריה של קולנוע, קלסיקלטת וגלובוס גרופ, ובהמשך גם במארז DVD. הסדרה זמינה גם ב-yesVOD kids, סלקום tv, פרטנר tv ו-HOT VOD Young.
הפקת התוכנית

שידור התוכנית החל ב-1984 לאחר שצילומיה נערכו מתחילת 1981 ולצורך ביצועם, נשכרה ניידת שידור בצבע.
משדרי הטלוויזיה המחישו לצופה את תהליך הקריאה באמצעות שירים ומערכונים אותם הובילו מנחי התוכנית חני נחמיאס, אושיק לוי, נתן נתנזון וחנן גולדבלט, ושחקנים נוספים שהתארחו בתוכנית, כמו שולה חן, עפרה חזה, גליה ישי ומתי סרי. שירי התוכנית (כולל הפתיח שכתבה אילנה לופט) הולחנו על ידי שלמה יידוב. בתוכנית נעשה שימוש באנימציית פלסטלינה (הנפשת סטופ-מושן) עם הדמויות "אלפי" ו"בתי" שעוצבו והונפשו בידי דני לבקוביץ. בעידן החד ערוצי בישראל, התוכנית זכתה לאחוזי חשיפה גבוהים מאוד בקרב הילדים והיא מוגדרת כאחת מתוכניות הקלאסיקה של הטלוויזיה החינוכית.
הפופולריות הגדולה הובילה גם לתוכנית המשך, "בסוד העניינים", אשר הופקה בשנים 1991–1992. כחלק מתוכנית הלימודים צפו תלמידי כיתה א' בסדרה "בלי סודות", ובכיתה ב', בסדרת ההמשך "בסוד העניינים".
ראו גם

בסוד העניינים - סדרת ההמשך ל"בלי סודות"
"אלפי" בעיצוב דני לבקוביץ
איסוזו טראגה

| --- | --- |

איסוזו טראגה, שנת 2019 - מסחרית
 מאפיינים כלליים
 נקרא גם:  Isuzu Traviz (הפיליפינים)
 יצרן:  איסוזו
 שנות ייצור:  אפריל 2018 – הווה
 הרכבה:  אינדונזיה אינדונזיה
 מודל קודם:  Isuzu Bison  Isuzu Panther Pickup
 מרכב:  Front mid-engine, rear-wheel-drive layout
 אורך:  4,450 מ"מ (דגמים: Box/Traviz S)  4,520 מ"מ (דגם: Flat Deck)  4,600 מ"מ (דגם: Traviz L)
 רוחב:  1,705 מ"מ (דגם: Flat Deck)  1,750 מ"מ (דגם: Box)
 גובה:  1,985 מ"מ (דגם: Flat Deck)  2,260 מ"מ (דגם: Box)
 בסיס גלגלים:  2,250 מ"מ (דגמים: Traga/Traviz S)  2,400 מ"מ (דגם Traviz L)
 מפרט טכני
 מנוע:  4 צילינדרים, 2,499 סמ"ק המפיק 85 כ"ס ב-3,900 סל"ד (מגדש טורבו דיזל, מנוע "איסוזו" מסוג "4JA1-L", מערכת הזרקת דלק - הזרקה רב-נקודתית ישירה בלחץ נמוך)  4 צילינדרים, 2.5 ליטר המפיק 78 כ"ס ב-1,800 סל"ד (מגדש טורבו דיזל, מנוע "איסוזו Common rail direct fuel injection" מסוג "4JA1", מורכב בדגמי "Isuzu Traviz" בפיליפינים)
 הילוכים:  תמסורת ידנית  - 5 מהירויות
איסוזו טראגה (באנגלית: Isuzu Traga) היא מסחרית מתוצרת קונצרן הרכב היפני איסוזו, אשר מיוצרת מאפריל 2018 באינדונזיה ב"ג'קרטה הצפונית" (אנ').
תצורות

טנדר - 2 דלתות ("Flat Deck").
מסחרית ("Box")‏ - 2 דלתות.
מיניבוס.
תצורות > דגמים

"Traviz L".
"Traviz S".
"איסוזו טראגה"

דגמי "איסוזו טראגה" הוצגו לראשונה באינדונזיה ב-23 באפריל 2018 ב-2 תצורות: טנדר פתוח, ומסחרית סגורה.
דגמי "איסוזו טראגה" הושק בפיליפינים ב-13 בנובמבר 2019 בדגם: "S", ובדגם "L".
מנוע מרכזי-קדמי.
סוג הנעה: הנעה אחורית.
בשנת 2018 יוצרו 3,043 יחידות
דגם "איסוזו טראגה פותח כדי להתחרות ב"מיצובישי L300" בשוק הטנדרים האינדונזיים הבינוני. דגם "מיצובושי L300" מיוצר בשנת 2019 בפיליפינים.
ראו גם

איסוזו
הערות שוליים

↑  איסוזו טרביץ De Guzman, Marcus (12 November 2019). "All-new 2020 Isuzu Traviz starts at PhP 962k". AutoIndustriya.com. Philippines: AutoIndustriya. Retrieved 13 October 2019.
↑  ג'קרטה הצפונית (באינדונזית: Jakarta Utara) היא אחת מחמש הערים המנהליות (kota administrasi) המהוות אזור בירה מיוחד בג'קרטה, אינדונזיה
↑  "איסוזו טראגה" autonetmagz.com/isuzu-traga-2018-review-seru-juga-jajal-pick-up
↑  דגם "איסוזו טראגה פותח" כדי להתחרות ב"מיצובישי L300" otomotif.kompas.com/read/2018/05/10/090200115/isuzu-traga-siap-bersaing-dengan-mitsubishi-l300
↑  "מיצובישי L300" בפיליפינים mmpc.ph/model/l300
דודג' מייפייר

| --- | --- |

Dodge Mayfair, שנת 1959
 מאפיינים כלליים
 יצרן:  חטיבת דודג' באמצעות Chrysler Corporation of Canada  (אנ') (שם רשמי: Chrysler Canada)
 הרכבה:  קנדה קנדה
 חברת אם:  קרייזלר
 סיווג:  מכונית סלון
 מרכב:  מנוע קדמי, הנעה אחורית
 מפרט טכני
 מנוע:  6 צילינדרים 3,570 סמ"ק  6 צילינדרים 3,740 סמ"ק  V8 צילינדרים 4,400 סמ"ק (משנת 1956)  V8 צילינדרים 4,560 סמ"ק (משנת 1956)
דודג' מייפייר (באנגלית : Dodge Mayfair) היא מכונית סלון מהודרת מתוצרת חטיבת דודג' באמצעות Chrysler Corporation of Canada (אנ') (שם רשמי: Chrysler Canada) חברת בת של קונצרן הרכב קרייזלר אשר יוצרה בין השנים 1959–1953 בקנדה
ממאפייני "דודג' מייפייר"

6 נוסעים (3 + 3)
מנוע קדמי / מנועי בנזין :6 צילינדרים ו-V8 צילינדרים.
מנוע הנעה אחורית.
מנוע קירור מים.
ממאפייני "דודג' מייפייר" > תצורות

4 דלתות - סדאן
2 דלתות - סדאן
2 דלתות - הרדטופ
2 דלתות - קבריולה
גלריה

"דודג' מייפייר" שנת 1956
"דודג' מייפייר"
"דודג' מייפייר"
"דודג' מייפייר", שנת 1954
"דודג' מייפייר", בתצורה 2 דלתות סדאן
"דודג' מייפייר", בתצורה 2 דלתות סדאן
"דודג' מייפייר" - מבט לתא הנהג ולוח מחוונים
ראו גם

דודג'
הערות שוליים

↑  "דודג' מייפייר" New, Bigger Engine For Dodge Mayfair". Vancouver Sun. May 12, 1953. Retrieved 3 December 2012.
↑  "דודג' מייפייר" Luxury Futures In New Dodge Mayfair". Saskatoon Star-Phoenix. April 15, 1953. Retrieved 3 December 2012.
↑  "דודג' מייפייר" מנועי V8 צילינדרים Dodge Mayfair V8". Saskatoon Star-Phoenix. January 17, 1956. Retrieved 3 December 2012.
↑  "דודג' מייפייר" כולל תמונות vintagecarcollector.com/vehicles
↑  "דודג' מייפייר" הרדטופ, שנת 1958 - תמונה pinterest.ca/pin/434878907742585251
משחקי סטוק מנדוויל

| --- | --- |
 ענף:  ספורט פאראלימפי 
 תאריך ייסוד:  1946 
 אתר רשמי
 
המשלחת הישראלית אל המשחקים, 1969
משחקי סטוק מנדוויל הבין-לאומיים (באנגלית: International Stoke Mandeville Games), או בשמם הקודם המשחקים העולמיים לקטועי איברים ומשתמשי כיסאות גלגלים (World Wheelchair and Amputee Games) הוא אירוע ספורט רב תחומי בו משתתפים ספורטאים עם מוגבלויות פיזיות.
בעוד שבאולימפיאדת הנכים משתתפים בעלי מוגבלויות פיזיות שאינם רתוקים לכיסא גלגלים (למשל עיוורים), משחקי סטוק מנדוויל מיועדים למשתתפים הרתוקים לכיסא גלגלים.
את המשחקים יזם לראשונה סר לודוויג גוטמן ב-1948, כאשר ארגן אירוע ספורט לחיילים פצועים ששירתו במלחמת העולם השנייה וסבלו מפגיעות בעמוד השדרה. התחרויות התקיימו בבית החולים השיקומי בסטוק מנדוויל שבאנגליה. ב-1952 הצטרפה הולנד למשחקים והפכה אותם לתחרות בין-לאומית לספורט נכים. ב-1960 התקיימו האירוע התשיעי של משחקי סטוק מנדוויל ברומא, לאחר משחקי הקיץ האולימפיים באותה שנה; משחקים אלה נחשבים למעשה למשחקים הפאראלימפיים הראשונים.
משחקי סטוק מנדוויל ה-17, שנחשבו בהמשך למשחקים הפאראלימפיים השלישיים, נערכו ב-1968 בתל אביב.
עד 1995 נערכו המשחקים מדי שנה, כולל 4 אולימפיאדות נכים. מ-1995 התקיימו המשחקים רק בשנים שבהן לא התקיימה אולימפיאדת נכים. מ-2009 נערכים המשחקים מדי שנתיים. בנוסף, מ-2005 נערכים מדי שנה משחקים המיועדים למשתמשי כיסאות גלגלים מנבחרות צעירות, מתחת לגיל 23.
ראו גם

ישראל במשחקי סטוק מנדוויל
עורבני שחור-כיפה

| עורבני שחור-כיפה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: עורבני
מין:: עורבני שחור-כיפה
שם מדעי
 Garrulus glandarius ‏לינאוס, 1758
תחום תפוצה


עוֹרְבָנִי שְחוֹר-כיפה (שם מדעי: Garrulus glandarius) הוא מין עוף בסוג עורבני שבמשפחת העורביים ובסדרת ציפורי השיר הנפוץ באירופה ואסיה, לרבות ארץ ישראל.
מאפיינים

גודלו של העורבני שחור-הכיפה הוא כגודלה של יונת התור. הוא ניזון מבעלי חוליות קטנים, מחרקים, פירות וזרעים. העורבני שוכן בחורשות ומקנן על עצים. הנקבה מטילה 4–6 ביצים, והדגירה, הנמשכת 16–17 ימים, מבוצעת על ידי שני ההורים.
צבעו של העורבני שחור-הכיפה הוא אפור חום. על ראשו כתם שחור גדול ומכאן בא לו שמו "שחור-כיפה". על כנפיו, כתם לבן על רקע שחור ומשבצות בצבע כחול לבן. צבע הזנב שחור. הגוף מוצק. אורך הבוגר 32.5–35.4 ס"מ, משקל 160–191 גרם, ומוטת כנפיים 52–58 ס"מ (אורך הכנף 16.5 – 17.5 ס"מ). המקור חזק ומאונקל בקצהו. האצבעות ארוכות וחזקות. מבנה הרגל מותאם ללפיתה ולתנועות ניתור זריזות בין הענפים. הכנף קצרה, רחבה, והקצה שלה מעוגל. הזנב ארוך (כ-13.5 ס"מ) וקצהו רבוע.
לרוב נוצות הגוף - הן בחלקי הגוף העליונים והן בגחון, גוון בז'-ורדרד. כיפת הראש שחורה ומפוספסת מעט. הנוצות של הכיפה עשויות להזדקר בכעין ציצה קטנה במצבים שונים של התנהגות. בפנים בולט פס שפם שחור. אברות היד שחורות והזנב שחור. (ר' לעיל: סימני זיהוי בולטים).
אין הבדלים בצבעי הניצוי בין הזכר לנקבה ובין עונות השנה.
גלריה

עורבני שחור-כיפה בגן הלאומי ירקון
הערות שוליים

↑  עורבני שחור-כיפה באתר הרשימה האדומה של IUCN
| --- | --- |
בקרת זהויות :  NLI: 987007557905305171  GND: 4124814-4  LCCN: sh85053206  NDL: 00576796
דורודונטידים

| דורודונטידים |
| --- | --- |
 דורודון
תקופה
אאוקן 40–35 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתנים קדומים
משפחה:: בסילוזאוריים
תת־משפחה:: דורודונטידים
שם מדעי
 Dorudontidae ‏מילר, 1923

דורודונטידים (שם מדעי: Dorudontidae) היא תת-משפחה נכחדת של לווייתנים קדומים ממשפחת הבסילוזאוריים (לעיתים נחשבת למשפחה עצמאית). הם חיו בתקופת האאוקן, לפני כ-35 עד 40 מיליוני שנים. כמו האחרונים, קודמיהם בשרשרת האבולוציונית של הלווייתנאים המודרניים, גם הדורודונטידים בילו את כל חייהם במים, וכך השלימו את המעבר חזרה מן היבשה למים. הם קרובים מאוד גם לשתי סדרות הלווייתנאים המודרניים החיים כיום: לווייתני השיניים ולווייתני המזיפות, וכנראה שהם היו אבותיהם הקדומים.
מאפיינים

הדורודונטידים היו קטנים משמעותית מהבסילוזאוריים, ופרופורציות גופם היו דומות יותר לאלו של הלווייתנים המודרניים מאשר לאלו של הבסילוזאוריים, שהיו בעלי גוף מוארך. רגליהם היו קטנות משמעותית, בדומה לקודמיהם, ולא היו מסוגלות לשאת את משקל הגוף על היבשה. עצם כדורית בזנבו מלמדת כי זנבו היה כשל הלווייתנים המודרניים - אופקי ובעל שתי אונות. זנבם כנראה שימש אותם כאמצעי ההנעה המרכזי.
מאובני הדורודונטידים נמצאו בכל העולם, מה שמעיד על תפוצה רחבה והסתגלות מוחלטת למים מלוחים.
סוגים

בתת-המשפחה הסוגים הבאים:
Ancalecetus
Chrysocetus
דורודון (Dorudon)
Pontogeneus
Saghacetus
זיגוריזה (Zygorhiza)
קיה פרג'יו

| --- | --- |

Kia Pregio
 מאפיינים כלליים
 נקרא גם:  Kia Besta GS (ברזיל)  Kia Pregio Grand  Kia Bongo III Coach (קוריאה הדרומית)  Kia Travello (אינדונזיה)
 יצרן:  קיה  Automóviles de Ecuador (ספ') (שם רשמי: AYMESA/Automóviles del Ecuador S.A) (אקוואדור)  Naza Automotive Manufacturing (אנ') (מלזיה)
 שנות ייצור:  1995–2006
 הרכבה:  קוריאה הדרומית קוריאה הדרומית  מלזיה מלזיה  אקוואדור אקוואדור
 מודל קודם:  קיה בונגו
 מודל אחריו:  Kia Travello
 אורך:  4,820 מ"מ
 רוחב:  1,810 מ"מ
 גובה:  1,970 מ"מ
 בסיס גלגלים:  2,580 מ"מ
 מפרט טכני
 מנוע:  4 צילינדרים, 2,476 סמ"ק המפיק 94 כ"ס, מנוע מיצובישי, סדרה "Mitsubishi Astron engine" (אנ') מסוג "4D56" מגדש טורבו-דיזל  4 צילינדרים, 2,665 סמ"ק המפיק 84 כ"ס ב-4,150 סל"ד, יחס דחיסה 21.5:1, מנוע "J2" מנוע דיזל  4 צילינדרים, 3.0 ליטר, מנוע "JT" דיזל
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  142 קמ"ש (מנוע 2.5 ליטר, המורכב בדגם מסחרית)
קיה פרג'יו (באנגלית: Kia Pregio) היא מכונית מסחרית מתוצרת יצרנית הרכב הדרום קוריאנית קיה אשר יוצרה בין השנים 1995–2006.
בנוסף דגמי "קיה פרג'יו" יוצרו בארצות הבאות: אקוודור על ידי Automóviles de Ecuador (אנ'), ובמלזיה על ידי Naza Automotive Manufacturing (אנ').
ממאפייני "קיה פרג'יו"

פיתוח רכב מסחרי חדש ממותג קיה החל בספטמבר 1991, החברה הקוריאנית התכוונה להחליף את הדגם המקורי שקיבל תלונות רבות בגלל בעיות במנוע, ולכן כאשר פותח מיניוואן חדש המשתמש בטכנולוגיה המודרנית יותר של דגם קיה בונגו גרסה "Bongo J2" המעודכן, הוחלט להעניק לו שם חדש ברכב חדש, גדול וחזק יותר, כדי להציע תחרות ישירה עם יונדאי פורטר שזכה להצלחה מצוינת בשוק המקומי. עבור שלדת הבסיס, המהנדסים התחילו מפלטפורמת המקור של מאזדה המסחרית, אך ביצעו שינויים רבים במיוחד במתלים ובמכניקה. בסך הכל השקיעו 150 מיליארד וון קוריאני (אנ'), או כ-190 מיליון דולר, בפרויקט, כולל עלויות פיתוח, תיעוש וכלי עבודה עבור קו ייצור חדש.
תצורות: מסחרית, מיניבוס.
מקומות ישיבה: 9 - 3.
מנועים: מנועי דיזל, מנוע טורבו-דיזל, מנוע קדמי, סוג הנעה: הנעה אחורית.
קיבולת מכל דלק - 65 ליטר.
בשנת 2003 עברו דגמי "קיה פרג'יו" מתיחת פנים יסודית כדי לעמוד בדרישות הבטיחות האירופאיות המחמירות.
גלריה

"קיה פרג'יו"
"קיה פרג'יו"
"קיה פרג'יו", שנת 2005 - מסחרית
"קיה פרג'יו"
"קיה פרג'יו" - מיניבוס (צולם בעיר נסאו באיי בהאמה)
"קיה פרג'יו"
"קיה פרג'יו" - ניידת משטרה של משטרת התנועה של חרקוב (אוקראינה)
"קיה פרג'יו"
"קיה פרג'יו" - מבט ללוח מחוונים
ראו גם

קיה
הערות שוליים

↑  "קיה פרג'יו" web.archive.org/web/20041226090137
↑  "קיה פרג'יו" autotalkz.com/cat-kia/kia-pregio
↑  "קיה פרג'יו" motonews.pl/kia/model-105-kia-pregio
↑  "קיה פרג'יו" topworldauto.com/cars/kia/kia-pregio
נמלת המרוץ

| נמלת המרוץ |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: נמליים
סוג:: נמלת המרוץ
שם מדעי
 Ocymyrmex ‏אמרי, 1886

נמלת המרוץ (שם מדעי: Ocymyrmex) הוא סוג של נמלים החיות באקלים מדברי (כמו במדבר נמיב) או יבש מאוד וכן בסוואנות חמות באפריקה.
מאפיינים

נמלים אלה קטנות מעט ובעלות גזרה צרה ורגליים ארוכות העוזרות להם לנוע במהירות על החול החם. אלו מהנמלים המהירות בעולם. צבעם העיקרי אדום חום.
נמלים אלה נפוצות בדרום-מזרח אפריקה. הם לא מצויות באזור המרכז או בדרום הסהרה. הם מקימים את קניהם על החול, וכל קן מאכלס כ-200–1,000 נמלים. הן טורפות חרקים שנכוו מהשמש החמה ומובילות אותם למחילתן. כמו כן הן ניזונות מטרמיטים ומזרעים.
מינים

| 0 | 1 | 2 |
| --- | --- | --- |
|  Ocymyrmex afradu  Ocymyrmex alacer  Ocymyrmex ankhu  Ocymyrmex barbiger  Ocymyrmex cavatodorsatus  Ocymyrmex celer  Ocymyrmex cilliei  Ocymyrmex cursor  Ocymyrmex dekerus  Ocymyrmex engytachys  Ocymyrmex flavescens  Ocymyrmex flaviventris  Ocymyrmex foreli  Ocymyrmex fortior  Ocymyrmex gariepensis  Ocymyrmex gordoni  Ocymyrmex hirsutus  Ocymyrmex ignotus |  Ocymyrmex kahas  Ocymyrmex laticeps  Ocymyrmex micans  Ocymyrmex monardi  Ocymyrmex nitidulus  Ocymyrmex okys  Ocymyrmex phraxus  Ocymyrmex picardi  Ocymyrmex resekhes  Ocymyrmex robecchii  Ocymyrmex robustior  Ocymyrmex shushan  Ocymyrmex sobek  Ocymyrmex sphinx  Ocymyrmex tachys  Ocymyrmex turneri  Ocymyrmex velox  Ocymyrmex weitzeckeri  Ocymyrmex zekhem |  |